*Ամփոփիչ մտքեր՝ խորհրդածությունը դյուրացնելու համար*

**1.(1-ին հարցման համար)**

Եկեղեցին, իր սոցիալական ուսմունքով նպատակ ունի ազդարարել և կիրառելի դարձնել Ավետարանը՝ մարդկային հարաբերությունների բարդ համատեքստում:

*Ամփոփ Կաթողիկէ Եկեղեցու սոցիալական ուսմունքի, 62*

Իր սոցիալական ուսմունքը մշակելով՝ Եկեղեցին նպատակ ունի ոչ միայն արտահայտել տարբեր հասարակական երևույթների մասին իր ուսումնասիրությունների արդյունքները, այլև՝ առաջարկել *լուծումներ*՝ ավելի արդար հասարակություն կառուցելու համար:

**2.(2-րդ հարցման համար)**

Տեր Հիսուս Քրիստոսի Անձի հետ անձնական հանդիպումը և Նրա հանդեպ *սիրո* փորձառությու՛նն է քրիստոնյային մղում կատարելու անձնվեր ու անշահախնդիր բարեգործություն՝ բոլոր մարդկանց մեջ տեսնելով Քրիստոսի պատկերը:

Հավաքական պաշտամունքը՝ եկեղեցում միասին աղոթելը, օգնում է միասնական մնալ նաև ընդհանուր առաքելության կամ աշխատանքի մեջ՝ լիովին վստահելով Աստծո օգնությանը և աշխատելով՝ հանուն Աստծո:

**3. (3-րդ հարցման համար)**

«Կարիտասը պարզապես մի հասարակական կազմակերպություն չէ, այն շատ ավելի՛ն է:

Կարիտասը կոնկրետ աստվածաբանություն է՝ գործողության մեջ»: *Կարդինալ Օսկար Մարադիագա, նախկին նախագահ Միջազգային Կարիտասի*

Եկեղեցու բարեգործական կազմակերպությունների աշխատակիցները պետք է տարբերվեն նրանով, որ չեն արձագանքում միայն պահի կարիքներին, այլ նվիրվում են սրտաբուխ հոգատարությամբ՝ թույլ տալով, որ դիմացինը զգա իրենց հարուստ մարդկայնությունը: Հետևաբար, մասնագիտական պատրաստվածությունից բացի, նրանք կարիք ունեն «*սրտի պատրաստության*».նրանք կարիքն ունեն առաջնորդվելու Աստծո հետ հանդիպման՝ Քրիստոսի մեջ, որն արթնացնում է նրանց սերը և բացում նրանց սրտերը՝ ուրիշների առջև: Որպես արդյունք, մերձավորի հանդեպ սերը այլևս նրանց համար չի լինի արտաքուստ պարտադրված մի պատվիրան, այլ՝ հավատքի պտուղ, մի հավատք, որը ակտիվ է դառնում սիրո միջոցով», *Բենեդիկտոս 16-րդ Քահանայապետ, Deus Caritas Est, 31 a):*

**4. (4-րդ հարցման համար)**

Հասարակությունը կարող է լինել արդար միայն այն դեպքում, եթե հիմնված է *մարդու արժանապատվության* հանդեպ հարգանքի վրա:

Մարդը՝ պատմական կոնկրետ պայմաններում, սիրտն ու հոգին է կաթողիկէ սոցիալական ուսմունքի:

Եկեղեցու սոցիալական վարդապետությունը, ըստ էության, զարգանում է *մարդկային արժանապատվության* անքակտելիության սկզբունքի հիման վրա, *(Ամփոփ…, 107):*